Nezmer diɣ ad d-nexdem akka lberǧa mi yewjed urekti-a ad t-nebḍu ɣef sin imir ad d-neddem ttmer yeẓdan ad t-id-nesfuṛ akken ad yirdib, ad t-nemsel d imdewwer. Ad d-nemsel nnefṣ amezwaru n urekti ad as-nernu ttmer-nni imir ad nemsel nnefṣ-nni niḍen n urekti ad as-t-nernu sufella imir ad as-neqεed leryuf-is, ad tt-nerr ad teww. Ma nebɣa diɣ nezmer ad t-id-nseww d tiḥedrin, ad negzem taqrist-nni d tiḥedrin uqbel ad teww, ad asent-neqεed leryuf-nsent ad tentnerr ad wwent. Mi yewwa weɣrum-nni ad t-negzem d tiḥedrin sufella n uḍajin ; tin yewwan ad tt-id-nekkes γer lluḥ ad tt-nekreḍ s lmus, ad tt-nesfeḍ ciṭ s ufus akken ad as-yenqes usemsel.